
Ako u nekoj džamiji nema imama, je li dozvoljeno da čovjek imami ako će poslije namaza biti proučen zajednički ***[zikr](https://pitajucene.com/search/zikr/questions/ "Pretraži pitanja o zikru")*** i proučena ***[dova](https://pitajucene.com/search/dova/questions/ "Pretraži pitanja o dovama")***, kad znamo da to nije Resulullah, sallallahu alejhi ve sellem, radio?


* 
* 
* 
* 
* 
* 
* 

 
Je li dozvoljeno da čovjek imami ako će poslije namaza biti proučen zajednički zikr i proučena dova?

U pravu ste, Božiji ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, i njegovi drugovi nisu zajednički zikrili poslije namaza, niti su učili dovu. U djelu “Tuhfetul-ahvezi” naći ćemo sljedeću izjavu imama El-Mubarekfurija: “Znano je da naši savremenici sljedbenici hanefijskog mezheba ustrajavaju u učenju ***[dove](https://pitajucene.com/search/dove/questions/ "Pretraži pitanja o dove")*** poslije svakog farz-namaza, smatrajući to neizostavnom obavezom. I zato osuđuju onoga ko poslije obavljenog farza napusti džamiju ne podignuvši ruke radi dove. Oni se, čineći tako, suprotstavljaju imamu svog mezheba, Ebu Hanifi, i izjavama koje su zapisane u mjerodavnim knjigama hanefijskog mezheba.” Ako čovjek, stjecajem okolnosti, ponekad imami u džamiji pa učini zajedničku dovu poslije namaza, nadati se da nije počinio grijeh. Sunnet treba objašnjavati na nenametljiv način, blago, da bi ga lakše i iskrenije prihvatilo. A Allah, džellešanuhu, najbolje zna.


Odgovorio: *****[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")*****


